สวัสดีค่ะ ประจำเดือนมาไม่ปกติ2-3เดือนมา1ครั้ง มาครั้งละประมาณ5วัน แต่เดือนก่อนพึ่งกินยาคุมฉุกเฉินไป ผ่านไป1สัปดาห์ตอนนี้เลือกออก+ปวดท้องคล้ายประจำเดือนมาปกติเลยค่ะ(วันนี้วันที่4) ไม่ทราบว่าเป็นผลข้างเคียงของยาคุม หรือประจำเดือนมาจริงๆ ปกติผลข้างเคียงของยาคุมฉุกเฉิน เลือดจะออกเยอะเท่าประจำเดือนเเล้วมาหลายวันเลยมั้ยคะ
สวัสดีค่ะ การที่มีเลือดออกหลังจากที่ทานยาคุมฉุกเฉินไป 1 สัปดาห์ โดยที่ไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะ โดยเลือดที่ออกจากผลของยา อาจออกได้นาน 1-4 วัน หรืออาจนานกว่านี้ได้เล็กน้อยค่ะ ส่วนอาการปวดท้อง ก็เป็นอาการที่พบร่วมขณะที่มีเลือดออกได้ ไม่ได้ผิดปกติอะไร ทั้งนี้ การที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะ แต่หากให้แน่นอน ก็อาจลองตรวจหาการตั้งครรภ์ดูหลังจากนี้ด้วยค่ะส่วนการที่นาน 2-3 เดือน ประจำเดือนจะมาสักครั้ง อาจเกิดจากสาเหตุ เช่น มีโรคอ้วน การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) มีภาวะไทรอยด์ฮอร์โมนผิดปกติ เป็นต้น ดังนั้น หากยังคงนานๆ มีประจำเดือนมาสักครั้ง ก็ควรไปพบแพทย์เพื่อตรวจหาสาเหตุค่ะ